Λεύκιος Ιούνιος Γαλλίων Αναιανός

Ο **Λεύκιος Ιούνιος Γαλλίων Αινεανός** ή **Γαλλίων**, λατιν.: *Lucius Junius Gallio Annaeanus* ή *Gallio* (π. 5 π.Χ. – περ. 65 μ.Χ.) ήταν Ρωμαίος συγκλητικός και αδελφός του συγγραφέα Σενέκα του Νεότερου. Είναι περισσότερο γνωστός για την απόρριψη μίας κατηγορίας, που απαγγέλθηκε εναντίον του Αποστόλου Παύλου στην Κόρινθο.

## Βιογραφία
Ο Γαλλίων (αρχικά ονομαζόταν Λεύκιος Ανναίος Νοβάτος), γιος του ρήτορα Σενέκα του Πρεσβύτερου και μεγαλύτερος αδελφός του Σενέκα του Νεότερου, γεννήθηκε στην Κόρδουβα περίπου το 5 π.Χ. Υιοθετήθηκε από τον Λεύκιο Ιούνιο Γαλλίωνα, έναν ρήτορα με κάποια φήμη, από τον οποίο πήρε το όνομα Ιούνιος Γαλλίων. Ο αδελφός του Σενέκας, ο οποίος του αφιέρωσε τις πραγματείες *De Ira* και *De Vita Beata*, μιλά για τη γοητεία της ιδιοσυγκρασίας του, στην οποία αναφέρεται και ο ποιητής Στάτιος (*Silvae*, ii.7, 32). Είναι πιθανό ότι εξορίστηκε στην Κορσική με τον αδελφό του, και ότι επέστρεψαν μαζί στη Ρώμη, όταν η Αγριππίνα επέλεξε τον Σενέκα για διδάσκαλο του Νέρωνα. Προς το τέλος της βασιλείας τού Κλαύδιου, ο Γαλλίων ήταν ανθύπατος της νεοσύστατης συγκλητικής επαρχίας της Αχαΐας, αλλά φαίνεται ότι αναγκάστηκε λόγω κακής υγείας να παραιτηθεί από τη θέση μέσα σε λίγα χρόνια.  Αναφέρεται από τον Κλαύδιο ως «φίλος και ανθύπατός μου» στην Επιγραφή των Δελφών, γύρω στο 52.

Ο Γαλλίων ήταν αντικαταστάτης ύπατος (consul suffectus) στα μέσα της δεκαετίας του '50,  και ο Κάσσιος Δίων καταγράφει ότι εισήγαγε τις παραστάσεις του Νέρωνα.  Λίγο μετά το τέλος τού αδελφού του, Σενέκα, ο Γαλλίων (σύμφωνα με τον Τάκιτο, *Ann.* 15.73) δέχτηκε επίθεση στη Σύγκλητο από τον Σαλιηνό Κλήμη, ο οποίος τον κατηγόρησε ως «πατροκτόνο και δημόσιο εχθρό», αν και η Σύγκλητος απηύθυνε ομόφωνα έκκληση στον Σαλιηνό να μην επωφελείται «από τις δημόσιες ατυχίες, για να ικανοποιήσει μία ιδιωτική εχθρότητα».  Δεν άντεξε για πολύ αυτή την αναβολή. Όταν ο δεύτερος αδελφός του, ο Ανναίος Μέλα, άνοιξε τις φλέβες του όταν κατηγορήθηκε για συμμετοχή σε συνωμοσία (Τάκιτος, *Ann.* 16.17), ο Γαλλίων φαίνεται να αυτοκτόνησε, ίσως κατόπιν εντολής το 65 μ.Χ. 

### Γαλλίων και Απόστολος Παύλος
Σύμφωνα με τις Πράξεις των Αποστόλων, όταν ο Γαλλίων ήταν ανθύπατος της Αχαΐας, ο Απόστολος Παύλος φέρθηκε ενώπιόν του από τους Ιουδαίους της Κορίνθου, με την κατηγορία ότι είχε παραβιάσει τον Μωσαϊκό Νόμο. Αυτή η ενέργεια πιθανότατα έγινε υπό την ηγεσία του Σωσθένη, ηγεμόνα της τοπικής συναγωγής. Ο Γαλλίων, ωστόσο, ήταν αδιάφορος για τις θρησκευτικές διαμάχες μεταξύ των Εβραίων και των Εβραίων Χριστιανών· ως εκ τούτου, απέρριψε τις κατηγορίες εναντίον του Παύλου (*denegatio actionis*) και διέταξε την απομάκρυνση από την Αυλή τόσο εκείνου, όσο και από τους Εβραίους. Καθώς γινόταν αυτό, ο Σωσθένης ξυλοκοπήθηκε, αλλά ο Γαλλίων δεν παρενέβη ().

Η θητεία του Γαλλίωνα μπορεί να χρονολογηθεί με αρκετή ακρίβεια μεταξύ 51-52 μ.Χ.  Επομένως, τα γεγονότα των Πράξεων 18 μπορούν να χρονολογηθούν σε αυτήν την περίοδο. Αυτό είναι σημαντικό, επειδή είναι η πιο ακριβής ημερομηνία στη ζωή του Παύλου. 

## Δείτε επίσης
* γένος Ιουνίων
* κατάλογος βιβλικών προσώπων που αναγνωρίζονται σε εκτός της Βίβλου πηγές
* Επιγραφή των Δελφών

## Αναφορές

## Πηγές
* Ancient sources: Tacitus, *Annals*, xv.73; Dio Cassius, lx.35, lxii.25.
* Bruce Winter, "Rehabilitating Gallio and his Judgement in Acts 18:14-15", *Tyndale Bulletin* 57.2 (2006) 291–308.
* Sir W. M. Ramsay, *St Paul the Traveller*, pp.&nbsp;257–261
* 
* A reconstruction is given by Anatole France in *Sur la pierre blanche*.
* F. L. Lucas's story "The Hydra (A.D. 53)" in *The Woman Clothed with the Sun, and other stories* (Cassell, London, 1937; Simon & Schuster, N.Y., 1938) focuses on Gallio at the time of Paul's trial. "A Greek trader, a chance acquaintance of Judas Iscariot, comes to tell the Roman Governor of Corinth 'the real truth about this religious quarrel among the Jews', but is dissuaded by the tolerant old man from taking risks for Truth" (*Time and Tide*, August 14, 1937).
* Rudyard Kipling's ''Gallio's Song''

## Εξωτερικοί σύνδεσμοι

* Γαλλίων στη Βιβλική Μελέτη
* Η Δίκη του Παύλου ενώπιον του Γαλλίωνα  Σύνοψη των ιστορικών στοιχείων.
* Η Επιγραφή του Γαλλίωνα σε ελληνικό κείμενο και αγγλική μετάφραση.

Κατηγορία:Ρωμαίοι κυβερνήτες της Αχαΐας
Κατηγορία:Πρόσωπα των Πράξεων των Αποστόλων
Κατηγορία:Ύπατοι της Ρωμαϊκής Αυτοκρατορίας